**ΕΝΗΜΕΡΩΣΗ - ΑΝΑΚΟΙΝΩΣΗ**

**Επανεγγραφές μετά από διαγραφή λόγω μη εγγραφής σε δυο συνεχόμενα εξάμηνα**

Οι αιτήσεις υποβάλλονται από τους ενδιαφερόμενους **στη γραμματεία της Σχολής** (feng@uniwa.gr), (παρ. 3 του άρθρου 56 του Ν.4415/2016).

**Εγγραφή σε καθεστώς μερικής φοίτησης**

Οι αιτήσεις υποβάλλονται από τους ενδιαφερόμενους **στη γραμματεία της Σχολής** (feng@uniwa.gr), επισυνάπτοντας τα παρακάτω δικαιολογητικά ανά κατηγορία:

**ΕΡΓΑΖΟΜΕΝΟΙ ΦΟΙΤΗΤΕΣ:**

Σύμβαση εργασίας ή βεβαίωση εργοδότη, στην οποία θα αναφέρεται η διάρκεια απασχόλησης και η σχέση εργασίας και βεβαίωση ασφαλιστικού φορέα.

**ΦΟΙΤΗΤΕΣ ΜΕ ΑΝΑΠΗΡΙΑ:**

Σε ισχύ γνωμάτευση πρωτοβάθμιας ή δευτεροβάθμιας υγειονομικής επιτροπής ή Κέντρου Πιστοποίησης Αναπηρίας (ΚΕ.Π.Α.), που εκδίδεται βάσει του Ενιαίου Κανονισμού Προσδιορισμού Ποσοστού Αναπηρίας, όπως ισχύει κάθε φορά (άρθρο 7 του Ν.3863/2010) ή βεβαίωση – Πιστοποιητικό Διαπίστωσης Πάθησης επταμελούς επιτροπής σύμφωνα με την εκάστοτε νομοθεσία σχετικά με τον «Καθορισμός οργάνων, τρόπου και διαδικασίας διαπίστωσης σοβαρών παθήσεων υποψηφίων για εισαγωγή στην τριτοβάθμια εκπαίδευση».

**ΦΟΙΤΗΤΕΣ ΑΘΛΗΤΕΣ:**

Ευκρινές φωτοαντίγραφο πρωτότυπης βεβαίωσης ή ακριβούς αντιγράφου βεβαίωσης της Γενικής Γραμματείας Αθλητισμού (Γ.Γ.Α.) ή Υπουργική Απόφαση εγγραφής, από την οποία να προκύπτει ότι ο αθλητής είναι εγγεγραμμένος με τη διάκριση του στον ειδικό πίνακα που τηρείται στη Γ.Γ.Α. ή αντίστοιχη βεβαίωση για συμμετοχή του σε ολυμπιακούς, παραολυμπιακούς αγώνες και ολυμπιακούς αγώνες κωφών και πληροί τις προϋποθέσεις της παρ. 3 του άρθρου 34 του Ν.4777/2021.

**Διακοπή – Αναστολή φοίτησης**

Οι αιτήσεις υποβάλλονται από τους ενδιαφερόμενους στη **γραμματεία της Σχολής** (feng@uniwa.gr), (παρ. 4 του άρθρου 34 του Ν.4777/2021). Στην αίτηση θα πρέπει να αναγράφεται υποχρεωτικά ο λόγος του αιτήματος καθώς και η διάρκεια της αιτούμενης διακοπής σε ακαδημαϊκά εξάμηνα.

**Εξέταση φοιτητή από τριμελή επιτροπή**

Οι αιτήσεις υποβάλλονται από τους ενδιαφερόμενους **στη γραμματεία της Σχολής** (feng@uniwa.gr), παρ. 10 του άρθρου 33 του Ν.4009/2011).